Diari Oficial de la Generalitat Valenciana


Sumari del DOGV 7002, del 12-04-2013 (2013/3451)

RESOLUCIÓ de 9 d'abril de 2013, de la directora general del Secretariat del Consell i Relacions amb Les Corts, de la Conselleria de Presidència i Agricultura, Pesca, Alimentació i Aigua, per la qual es disposa la publicació de la modificació del conveni marc de col·laboració entre la Generalitat i el Consell de Cambres de Comerç, Indústria i Navegació de la Comunitat Valenciana, per al desenrotllament del Programa Operatiu FEDER de la Comunitat Valenciana 2007-2013.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7002

Data del DOGV
:   12-04-2013

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2013/3451


Data del document
:   09-04-2013

Organisme emissor
:   Conselleria de Presidència i Agricultura, Pesca, Alimentació i Aigua

Tipus de document
:   Resolució

Descriptors 

:   * Conselleria de Presidència i Agricultura, Pesca, Alimentació i Aigua

RESOLUCIÓ de 9 d'abril de 2013, de la directora general del Secretariat del Consell i Relacions amb Les Corts, de la Conselleria de Presidència i Agricultura, Pesca, Alimentació i Aigua, per la qual es disposa la publicació de la modificació del conveni marc de col·laboració entre la Generalitat i el Consell de Cambres de Comerç, Indústria i Navegació de la Comunitat Valenciana, per al desenrotllament del Programa Operatiu FEDER de la Comunitat Valenciana 2007-2013. [2013/3451]  
La Generalitat i el Consell de Cambres de Comerç, Indústria i Navegació de la Comunitat Valenciana han subscrit, prèvia tramitació reglamentària, el dia 26 de desembre de 2012, la modificació del conveni marc de 7 de setembre de 2010, per al desenrotllament del Programa Operatiu FEDER de la Comunitat Valenciana 2007-2013.  
En compliment del que establix l'article 3.4 del Decret 20/1993, de 8 de febrer, del Consell, procedix la publicació en el Diari Oficial de la Comunitat Valenciana de l'esmentada modificació, que ha quedat inscrita en el Registre de Convenis de la Generalitat amb el número 262/2013, i que figura com a annex d'esta resolució.   
  
Valencia, 9 d'abril de 2013.- La directora general del Secretariat del Consell i Relacions amb les Corts: Marta Martí Arador.  
  
  
Modificació del conveni marc de col·laboració entre la Generalitat, a través de Conselleria d'Hisenda i Administració Pública, i el Consell de Cambres de Comerç, Indústria i Navegació de la Comunitat Valenciana, per al desenrotllament del Programa Operatiu FEDER de la Comunitat Valenciana 2007-2013  
  
València, 26 de desembre de 2012  
  
Reunits  
D'una part, el conseller d'Hisenda i Administració Pública, Juan Carlos Moragues Ferrer, nomenat pel Decret 20/2012, de 7 de desembre, del president de la Generalitat, autoritzat per a la firma d'esta modificació del conveni marc de col·laboració entre la Generalitat, a través de Conselleria d'Hisenda i Administració Pública, i el Consell de Cambres de Comerç, Indústria i Navegació de la Comunitat Valenciana, per al desenrotllament del Programa Operatiu FEDER de la Comunitat Valenciana 2007-2013, per acord del Consell de 21 de desembre de 2012.   
  
I, d'una altra, el president del Consell de Cambres de Comerç, Indústria i Navegació de la Comunitat Valenciana, José Vicente Morata Estragues, en nom i representació d'este, expressament facultat per l'Acord del Ple constitutiu celebrat el 29 de juny de 2010.  
  
Les parts, en la representació que tenen, es reconeixen mútua capacitat legal per a convindre i obligar-se en els termes d'este conveni,  
  
Manifesten  
I. El Consell de Cambres de Comerç, Indústria i Navegació de la Comunitat Valenciana participa com a gestor en el Programa Operatiu FEDER de la Comunitat Valenciana 2007-2013 (d'ara en avant PO) desenrotllant l'actuació 02.09.05, Accions innovadores: consell de cambres. Esta actuació se circumscriu dins de l'eix 2, Desenrotllament i innovació empresarial, i del tema prioritari 09 denominat: Altres accions que es destinen a l'estímul de la innovació i l'esperit de l'empresa en les xicotetes empreses.   
II. Per a l'execució d'esta actuació, el 7 de setembre de 2010 es va firmar el conveni marc de col·laboració entre la Generalitat, a través de la Conselleria d'Economia, Hisenda i Ocupació, i el Consell de Cambres de Comerç, Indústria i Navegació de la Comunitat Valenciana, per al desenrotllament del Programa Operatiu FEDER de la Comunitat Valenciana 2007-2013.  
Este conveni establia, en la clàusula 5, un cofinançament FEDER del 70 % del gasto públic elegible certificat al PO.  
III. La Decisió de la Comissió C (2011) 9991, de 22 de desembre de 2011, va modificar el programa operatiu, i va establir una taxa de cofinançament FEDER del 80 % en tots els eixos del programa.  
IV. La Direcció General de Projectes i Fons Europeus, com a organisme intermedi del PO de la Comunitat Valenciana 2007-2013, ha realitzat una reprogramació del tram regional del PO que modifica les quanties programades en distints temes prioritaris i que s'aprovarà per Decisió de la Comissió Europea. Esta reprogramació implica un canvi en l'ajuda FEDER assignada a l'actuació 02.09.05, Accions innovadores: consell de cambres.  
V. Les accions que ha de realitzar el Consell de Cambres de Comerç, Indústria i Navegació de la Comunitat Valenciana estan dirigides a totes les PIME que exercisquen la seua activitat en esta comunitat autònoma, amb independència del sector d'activitat a què pertanguen.  
A partir de les consideracions anteriors, a fi d'adaptar-se a les necessitats sorgides en l'execució de l'actuació i al nou marc financer, ambdós entitats constaten la necessitat de modificar el conveni marc de col·laboració entre la Generalitat, a través de Conselleria d'Hisenda i Administració Pública, i el Consell de Cambres de Comerç, Indústria i Navegació de la Comunitat Valenciana, per al desenrotllament del Programa Operatiu FEDER de la Comunitat Valenciana 2007-2013. Per això acorden subscriure esta modificació, d'acord amb les següents:  
  
Modificació de la clàusula segona  
En la clàusula segona s'elimina la concessió d'ajudes directes a empreses, i queda redactada de la manera següent:  
«Segona. Línies d'actuació i gestió del programa  
El programa preveu els tipus d'actuacions següents, d'acord amb els criteris de selecció d'operacions següents:  
El Programa Punt d'Innovació Cameral té com a objectiu fonamental la promoció de la innovació i acostar la innovació a les empreses, tindrà com a principals beneficiaris les pimes.  
El programa es concreta en les tipologies d'actuacions següents:  
1. Implantació d'oficines de promoció de la innovació, en les seus de les cinc cambres de comerç de la Comunitat Valenciana i en les seues delegacions.  
2. Suport al desenrotllament de projectes innovadors de les pimes.  
  
3. Suport a la difusió de bones pràctiques i projectes innovadors que vagen en benefici de les pimes.  
Per a la posada en marxa d'estes actuacions, es crea el Servici de Suport a la Innovació de les Cambres de Comerç de la Comunitat Valenciana, amb els objectius i línies bàsiques d'activitat següents.  
Objectius:  
· Dotar de coneixements les empreses en matèria de gestió de la innovació i facilitar-ne l'accés a coneixements tecnològics.  
· Posar a la disposició de les empreses de ferramentes que ajuden en el procés d'innovació i d'un punt d'informació i tramitació que servisca de suport a les iniciatives innovadores.  
· Formació i acompanyament en el procés de creació i llançament de projectes d'innovació, així com en la creació d'una cultura de la innovació en l'empresa.  
· Promoure la creació i consolidació d'empreses de servicis de suport a la innovació.  
· Actuar com a interfície entre les empreses, la Universitat, els instituts i els centres tecnològics i els inversors.  
Línies bàsiques d'activitat:  
a) Informació general i específica sobre:  
· Com gestionar projectes d'innovació.  
· Com elaborar plans estratègics d'innovació.  
· Com protegir la propietat industrial i intel·lectual.  
· Com gestionar equips de treball tendents a la innovació.  
· Com promoure una cultura de la innovació, etc.  
· Com acollir-se a subvencions, deduccions fiscals, etc.  
· Com accedir a línies de finançament preferent per a projectes d'innovació (capital de risc, préstecs específics, business angels, etc).  
· Com certificar un programa d'innovació.  
· Com deduir-se fiscalment accions d'innovació.  
Potenciar este punt d'informació amb la posada en marxa d'un servici de busca que facilite a les empreses i emprenedors l'accés al màxim d'informació sobre I+D+i i directoris i bases de dades relacionades.  
Elaboració de diferents ferramentes de gestió que servisquen de suport a les pimes en el camí de la innovació, com ara: Autodiagnòstic assistit d'innovació, Com pot elaborar una PIME un pla d'innovació.  
  
b) Tramitació  
Posada a la disposició de les empreses d'una finestreta d'entrada a tots els servicis i programes de suport al desenrotllament i la innovació empresarial, gestionats per les cambres, i poder oferir altres tràmits en matèria d'innovació.  
c) Dinamització del teixit empresarial valencià cap a la innovació.  
  
Realització d'accions de promoció i difusió de la innovació (circulars, jornades, seminaris, desdejunis, cursos, tallers, etc) en les cambres de comerç, en les seues antenes i delegacions, i en col·laboració amb tots aquells agents que permeten ampliar l'àmbit d'empreses que reben estes comunicacions.   
Es realitzaran trobades de treball entre empresaris i emprenedors amb investigadors, amb l'objectiu de desenrotllar projectes innovadors i empreses de base tecnològica.  
Difusió de bones pràctiques: comunicació de casos d'èxit i de línies i àmbits de treball innovadors.   
d) Assistència tècnica tutoritzada.  
Prestació d'assessorament i assistència tècnica amb una metodologia adaptada a la necessitat de les empreses i emprenedors que les ajude en la millor elaboració i concreció del seu pla o projecte d'innovació.  
  
El Programa Difusió de Línies de Finançament de la Innovació té com a principal objectiu estimular i fomentar l'accés de les pimes valencianes a les diferents línies de finançament per a innovació disponibles a la Comunitat Valenciana.  
El programa, que tindrà com a principals beneficiaris a les pimes, preveu les tipologies d'activitats següents:  
1. Difusió entre les pimes de les oportunitats i diferents línies de finançament per a posar en marxa un projecte o pla d'innovació.  
2. Organització de trobades, seminaris, jornades i panells empresarials on es difonguen i es promocionen les diferents línies de finançament.  
3. Creació de tallers i trobades empresarials per a posar en contacte emprenedors i empreses innovadores i potencials inversors.  
  
4. Difusió de les bones pràctiques d'empreses innovadores, en este àmbit.  
5. Creació d'una biblioteca virtual sobre el finançament de la innovació (espai web específic sobre finançament de la innovació).  
6. Altres activitats relacionades amb la millora de la gestió econòmica i financera de les pimes de la Comunitat Valenciana.  
El Programa Antenes Camerals Especialitzades en Transferència Tecnològica té com a objectiu fomentar la transferència tecnològica i acostar els resultats de la investigació a les empreses, estenent ponts entre el món universitari i el món empresarial.  
El programa es concretarà en les tipologies d'actuacions següents:  
  
1. Creació d'unitats de transferència tecnològica en: universitats, parcs científics i tecnològics, així com en els grans centres d'investigació  
2. Accions de difusió de les distintes antenes i dels seus servicis.  
3. Realització de publicacions especialitzades i elaboració d'indicadors de cooperació universitat-empresa.  
4. Organització de trobades entre investigadors i empresaris i emprenedors.  
El Programa Impuls a la Competitivitat dels Servicis té com a objectiu principal promoure la innovació i el coneixement del sector terciari (servicis, turisme i comerç).   
El programa, que té com a principals beneficiaris les pimes, preveu les següents tipologies d'activitats:  
1. Creació d'una xarxa associada d'agents i punts de dinamització de la innovació en els servicis.  
2. Elaboració de plans locals d'impuls per a la competitivitat en els servicis.  
3. Suport al desenrotllament i consolidació de gerències de centres urbans a la Comunitat Valenciana.  
  
Modificació de la clàusula quarta  
El text de la clàusula quarta:  
«Quarta. Desplegament anual del conveni  
Anualment es procedirà, per mitjà de la subscripció de l'addenda corresponent al present conveni marc, a establir els termes concrets de la col·laboració per al període anual de què es tracte, determinant, entre altres aspectes, el nombre màxim de beneficiaris i la distribució per demarcació de cada una de les cambres de comerç, l'import de l'aportació econòmica de la Conselleria d'Economia, Hisenda i Ocupació en concepte d'ajuda del FEDER que correspondria al gasto que realitze el Consell de Cambres, així com qualsevol altre que s'estime rellevant, sempre que es realitze dins del que establix el present conveni marc de col·laboració».  
Se substituïx per:  
«Quarta. Desplegament anual del conveni  
Anualment es procedirà, per mitjà de la subscripció de l'addenda corresponent al present conveni marc, a establir els termes concrets de la col·laboració per al període anual de què es tracte, determinant, entre altres aspectes, l'import de l'aportació econòmica de la Conselleria d'Hisenda i Administració Pública en concepte d'ajuda del FEDER que correspondria al gasto que realitze el Consell de Cambres, així com qualsevol altre que s'estime rellevant, sempre que es realitze dins del que establix este conveni marc de col·laboració.   
  
Modificació de la clàusula quinta  
El text de la clàusula quinta:  
«Quinta. Fonts de finançament  
El Consell de Cambres rebrà de la Conselleria d'Economia, Hisenda i Ocupació el 70 % del gasto públic elegible declarat i presentat com a certificat del PO FEDER 2007-2013. Este import constituïx el cofinançament FEDER al 70 % del gasto públic elegible de l'eix 2, tema prioritari 09, de l'esmentat PO».  
Se substituïx per:  
«Quinta. Fonts de finançament  
El Consell de Cambres rebrà, de la Conselleria d'Hisenda i Administració Pública, el 80 % del gasto públic elegible declarat i presentat com a certificat del PO FEDER 2007-2013. Este import constituïx el cofinançament FEDER al 80 % del gasto públic elegible de l'eix 2, tema prioritari 09, de l'esmentat PO».  
Modificació de la clàusula sexta  
El text del tercer punt del segon paràgraf de la clàusula sexta:  
«· En compliment de la normativa sobre la política comunitària de la competència, caldrà ajustar-se al que disposa el Tractat de Funcionament de la UE (articles 107 a 109), en el Reglament (CE) número 1628/2006 de la Comissió, el Reglament (CE) número 1998/2006, el Reglament (CE) 800/2008 de la Comissió, la Llei 38/2003, General de Subvencions, i el Reial Decret 887/2006, així com en el Decret 20/1993, del Govern Valencià, i el Decret 147/2007, del Consell. Les ajudes a empreses concedides pel Consell de Cambres i per les Cambres de Comerç, Indústria i Navegació de la Comunitat Valenciana, en el marc d'este conveni hauran de complir els requisits de les ajudes de minimis, recollides en el Reglament (CE) 1998/2006, de la Comissió, de 15 de desembre de 2006, relatiu a l'aplicació dels articles 87 i 88 del Tractat a les ajudes de minimis».  
Se substituïx per:  
«· Ja que les accions que ha de realitzar pel Consell de Cambres de Comerç, Indústria i Navegació de la Comunitat Valenciana en virtut d'este conveni estan dirigides a totes les pimes que exercisquen la seua activitat en esta comunitat autònoma, amb independència del sector d'activitat a què pertanguen, estes no afecten la política de competència de la Unió Europea ni l'intercanvi de béns intracomunitari i, per tant, no és d'aplicació el que disposen els articles 107 i següents del Tractat de Funcionament de la Unió Europea».  
  
Modificació de la clàusula novena  
El text del primer paràgraf de la clàusula novena:   
«Després de la firma d'este conveni i amb caràcter anual, la Conselleria d'Economia, Hisenda i Ocupació transferirà, al Consell de Cambres, el 40 % de l'ajuda FEDER establida per a l'anualitat corresponent arreplegada en les respectives addendes anuals al present conveni. Este pagament s'efectuarà amb presentació prèvia de l'oportú aval bancari per import del pagament que s'anticipa».  
Se substituïx per:  
«Després de la firma d'este conveni i amb caràcter anual, la Conselleria d'Hisenda i Administració Pública podrà transferir, al Consell de Cambres, el 40 % de l'ajuda FEDER establida per a l'anualitat corresponent recollida en les respectives addendes anuals a este conveni. Este pagament s'efectuarà amb la presentació prèvia de l'oportú aval bancari per import del pagament que s'anticipa».  
El text del tercer paràgraf de la clàusula novena:  
«Durant cada any natural, el Consell de Cambres estarà obligat a presentar, abans del 15 de setembre de cada any, almenys una declaració de gastos que inclourà una memòria justificativa del compliment de les actuacions dutes a terme en desplegament del POCV 2007-2013, i una explicació de com s'ha donat compliment a les polítiques comunitàries, i anirà acompanyat d'un certificat emés per un auditor de comptes independent inscrit en el Registre Oficial d'Auditors de Comptes, tal com s'establix en l'article 74 del Reial Decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, General de Subvencions».  
Se substituïx per:  
«Durant cada any natural, el Consell de Cambres estarà obligat a presentar, abans de la data establida en la corresponent addenda anual, almenys una declaració de gastos que inclourà una memòria justificativa del compliment de les actuacions dutes a terme en desplegament del POCV 2007-2013, i una explicació de com s'ha donat compliment a les polítiques comunitàries, i anirà acompanyat d'un certificat emés per un auditor de comptes independents inscrit en el Registre Oficial d'Auditors de Comptes, tal com establix l'article 74 del Reial Decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, General de Subvencions».  
  
Modificació de la clàusula deu  
La clàusula deu:  
«Deu. Vigència i condicions  
Este conveni estarà en vigor l'1 de gener de 2010 i s'estendrà fins al 31 de desembre de 2013».  
Se substituïx per:  
«Deu. Vigència i condicions  
Este conveni estarà en vigor l'1 de gener de 2010 i s'estendrà fins al 31 de desembre de 2014».  
I en prova de conformitat, les parts firmen este document en exemplar quadruplicat, en el lloc i la data indicats.  
  
El conseller d'Hisenda i Administració Pública,   
Juan Carlos Moragues Ferrer  
  
El president del Consell de Cambres Oficials de Comerç, Indústria i Navegació de la Comunitat Valenciana, José Vicente Morata Estragues